Source: http://www.vyhodnaenergia.sk/odkaz/64/odstupenie-od-zmluvy--vypoved-zmluvy--splnomocnenie--nova-zmluva-o-zdruzenej-dodavke-elektriny--plynu
Timestamp: 2014-07-25 23:02:25+00:00
Document Index: 14757173

Matched Legal Cases: ['§ 15', '§ 48', '§ 48', '§ 49', '§ 49', '§ 17', '§ 122', '§ 17', '§ 8', '§ 122']

Odstúpenie od zmluvy, výpoveď zmluvy, splnomocnenie, nová zmluva o združenej dodávke elektriny, plynu
Porovnanie cien zemneho plynuPorovnanie cien elektrickej energie
Porovnanie cien zemného plynuPorovnanie cien elektrickej energie
Firma a organizácia
Pridal: Admin | Posledná úprava údajov: 14.02.2014 Každý odberateľ elektriny (plynu) má právo zmeniť dodávateľa. Ak sa odberateľ rozhodne zmeniť dodávateľa, tak prvá otázka je - Ako zmeniť dodávateľa? Ako vypovedať zmluvu o združenej dodávke elektriny (plynu)?Odberateľ má možnosť podpísať novému dodávateľovi splnomocnenie na úkony spojené so zmenou dodávateľa. Zmena dodávateľa je na základe plnej moci zrealizovaná novým dodávateľom. Zmena dodávateľa je zo zákona bez poplatku.Zmluva o združenej dodávke elektriny (plynu), ktorú máte podpísanú s Vašim súčasným dodávateľom, bude zrušená štandardne v súlade so zákonom, ak Vašu výpoveď zmluvy o dodávke elektriny (plynu) doručíte pred začiatkom plynutia výpovednej lehoty Vášmu aktuálnemu dodávateľovi. Treba upozorniť, že je potrebné výpoveď doručiť - nestačí výpoveď iba zaslať pred začiatkom plynutia výpovednej lehoty. Výpovedná lehota je jeden mesiac pre zmluvy bez viazanosti. Zmluvy s viazanosťou končia dňom skončenia viazanosti a ak neobnovíte viazanosť, tak sa Vaša zmluva stáva automaticky zmluvou bez viazanosti.VÝPOVEĎ ZMLUVY (ZRUŠENIE ZMLUVY)Vo výpovedi zmluvy treba uviesť meno a adresa odberateľa, komu je výpoveď zmluvy určená, adresa odberného miesta (adresa odberného miesta musí byť napísaná presne, ako je uvedená na faktúre, aj s gramatickými, či faktickými chybami - takto je Vaše odberné miesto evidované v informačnom systéme distribútora), EIC kód v elektrine, POD kód v plyne (alebo číslo odberného miesta ČOM, ak neviete EIC (POD) kód), dátum, ku ktorému je zmluva vypovedaná a dátum, od kedy preberá zodpovednosť za odchýlku nový dodávateľ elektriny. Samozrejmosťou je miesto, dátum a podpis.Výpovedná lehotaPri zmluve o dodávke elektriny, zmluve o združenej dodávke elektriny, zmluve o dodávke plynu a zmluve o združenej dodávke plynu, uzatvorenej na neurčitý čas, je výpovedná lehota jeden mesiac, ktorá začína plynúť od prvého dňa mesiaca nasledujúceho po doručení písomnej výpovede a skončí sa uplynutím posledného dňa príslušného mesiaca (zákon o energetike č. 251/2012 Z.z. § 15 ods. 16).Termín zmeny dodávateľaVždy k prvému (1.) dňu kalendárneho mesiaca.Aké dokumenty treba podpísať, ak odberateľ vypovedá (ruší) zmluvu o združenej dodávke elektriny a podpisuje zmluvu s novým dodávateľom elektriny1. Výpoveď zmluvy o združenej dodávke elektriny (zrušiť zmluvu ak sa jedná o zmenu dodávateľa)2. Splnomocnenie (tlačivo ZSDIS, SSE-D, VSDIS) na zrealizovanie procesu zmeny dodávateľa elektriny (ak sa jedná o zmenu dodávateľa)3. Nová zmluva o združenej dodávke elektriny (ak sa jedná o zmenu dodávateľa)Aké dokumenty treba podpísať, ak odberateľ ruší zmluvu o združenej dodávke plynu a podpisuje zmluvu s novým dodávateľom plynu1. Výpoveď zmluvy o združenej dodávke plynu (zrušiť zmluvu ak sa jedná o zmenu dodávateľa)2. Splnomocnenie (tlačivo SPP-D) na zrealizovanie procesu zmeny dodávateľa plynu (ak sa jedná o zmenu dodávateľa)3. Nová zmluva o združenej dodávke plynu (ak sa jedná o zmenu dodávateľa)ODSTÚPENIE OD ZMLUVYOdstúpenie od zmluvy o združenej dodávke energií je iný právny termín, ako zrušenie zmluvy o združenej dodávke energií. Hovorí o tom Občiansky zákonník č. 40/1964 Zb. v nasledovných paragrafoch:§ 48 ods.1 - Od zmluvy môže účastník odstúpiť, len ak je to v tomto alebo v inom zákone ustanovené alebo účastníkmi dohodnuté.§ 48 ods.2 - Odstúpením od zmluvy sa zmluva od začiatku zrušuje, ak nie je právnym predpisom ustanovené alebo účastníkmi dohodnuté inak.§ 49 - Účastník, ktorý uzavrel zmluvu v tiesni za nápadne nevýhodných podmienok, má právo od zmluvy odstúpiť.§ 49a - Právny úkon je neplatný, ak ho konajúca osoba urobila v omyle vychádzajúcom zo skutočnosti, ktorá je pre jeho uskutočnenie rozhodujúca, a osoba, ktorej bol právny úkon určený, tento omyl vyvolala alebo o ňom musela vedieť. Právny úkon je takisto neplatný, ak omyl táto osoba vyvolala úmyselne. Omyl v pohnútke nerobí právny úkon neplatným.V prípade odstúpenia od zmluvy treba do textu odstúpenia zapracovať všetky potrebné identifikátory podobne, ako je uvedené vyššie pri výpovedi zmluvy. Kľudne dajte do textu aj číslo zmluvy, meno externého predajcu a podobne.DOMÁCNOSŤOdstúpiť od zmluvy o združenej dodávke plynu (elektriny) v zákonnej lehote do 14 pracovných dní od podpisu zmluvy bez udania dôvodu - podľa zákona o energetike č. 251/2012 Z.z. § 17 ods. 3, môže odberateľ bez udania dôvodu odstúpiť od zmluvy o združenej dodávke plynu (elektriny) v lehote do 14 dní od dňa podpisu takejto zmluvy. Takéto odstúpenie od zmluvy je bez poplatku. Dodávateľ môže pýtať od odberateľa poplatok za odstúpenie od zmluvy, ak je odstúpenie realizované po uplynutí zákonnej lehoty 14 pracovných dní. Začiatok a koniec lehoty na odstúpenie od zmluvy je definovaný v Občianskom zákonníku § 122.Odstúpiť od zmluvy o združenej dodávke plynu (elektriny) z dôvodu nesúhlasu odberateľa so zmenou ceny elektriny (plynu), alebo so zmenou obchodných podmienok - podľa zákona o energetike č. 251/2012 Z.z. § 17 ods. 4, ak odberateľ elektriny v domácnosti alebo odberateľ plynu v domácnosti so zmenou ceny za dodávku elektriny, ceny za dodávku plynu alebo so zmenou obchodných podmienok dodávky elektriny alebo dodávky plynu, ktorú mu oznámil dodávateľ elektriny alebo dodávateľ plynu podľa odseku 1 písm. b), nesúhlasí, má právo zmluvu o združenej dodávke elektriny alebo zmluvu o združenej dodávke plynu bezodplatne a s účinnosťou najskôr k plánovanému dňu účinnosti zmeny vypovedať doručením oznámenia o výpovedi takej zmluvy dodávateľovi najneskôr 15 dní pred plánovaným dňom účinnosti zmeny; toto právo sa vzťahuje aj na zmluvy uzavreté na dobu určitú. (pozn. Cenníky a Obchodné podmienky musí dodávateľ zverejňovať na svojom webe najneskôr 30 dní pred dňom ich účinnosti.)Odstúpiť od (akejkoľvek) zmluvy pri podomovom predaji v zákonnej lehote do 7 pracovných dní bez udania dôvodu - podľa zákona o ochrane spotrebiteľa pri podomovom predaji č. 108/2000 Z. z. § 8 ods. 1, môže spotrebiteľ bez udania dôvodu odstúpiť od zmluvy pri podomovom predaji v lehote do 7 pracovných dní od dňa podpisu takejto zmluvy. Takéto odstúpenie od zmluvy je bez poplatku. Predávajúci môže pýtať od spotrebiteľa poplatok za odstúpenie od zmluvy, ak je odstúpenie realizované po uplynutí zákonnej lehoty 7 pracovných dní. Začiatok a koniec lehoty na odstúpenie od zmluvy je definovaný v Občianskom zákonníku § 122.Aké dokumenty treba podpísať, ak odberateľ odstupuje od zmluvy o združenej dodávke elektriny (vzor)1. Odstúpenie od zmluvy o združenej dodávke elektriny a odvolanie (výpoveď) splnomocnenia (poslať novému dodávateľovi elektriny)2. Odvolanie (zrušenie) výpovede pôvodnej zmluvy o združenej dodávke elektriny (poslať súčasnému dodávateľovi elektriny)3. Odvolanie (výpoveď) splnomocnenia na zrealizovanie procesu zmeny dodávateľa elektriny (poslať distribútorovi elektriny)Aké dokumenty treba podpísať, ak odberateľ odstupuje od zmluvy o združenej dodávke plynu (vzor)1. Odstúpenie od zmluvy o združenej dodávke plynu a odvolanie (výpoveď) splnomocnenia (poslať novému dodávateľovi plynu)2. Odvolanie (zrušenie) výpovede pôvodnej zmluvy o združenej dodávke plynu (poslať súčasnému dodávateľovi plynu)3. Odvolanie (výpoveď) splnomocnenia na zrealizovanie procesu zmeny dodávateľa plynu (poslať distribútorovi plynu)
(Materiály a informácie publikované na doméne www.VyhodnaEnergia.sk slúžia iba na informačné účely, predovšetkým na orientáciu v danej problematike a všeobecné poradenstvo; nejde o poskytovanie právnych služieb a prevádzkovateľ stránky nenesie žiadnu právnu zodpovednosť.) Informácie na Váš email
Chcete byť okamžite informovaní o zmenách cien elektriny a plynu pre domácnosti? Prihláste sa k zasielaniu informácií na Váš mail.
Tip: Ak sa prihlásite k zasielaniu informácií na Váš mail, tak Vám bude zaslaná informácia vždy vtedy, ak ktorýkoľvek dodávateľ zmení ceny elektrickej energie, alebo zemného plynu pre domácnosti. Túto bezplatnú službu môžete kedykoľvek zrušiť podľa inštrukcie v zaslanom maily.
© 2010 www.VyhodnaEnergia.sk | Designed by Celestial Bodies and developed by Roman Zahradník. Všetky práva na distribúciu dát
vyhradené. Všetky prvky na stránke vrátane dizajnu a dát sú chránené platným autorským zákonom v SR.